కుంభకోణం రాజమాణిక్యం పిళ్ళై

కుంభకోణం రాజమాణిక్యం పిళ్ళై (, 1898 - 1970 ) తమిళనాడుకు చెందిన వాయులీన విద్వాంసుడు.

విశేషాలు
ఇతడు 1898, ఆగష్టు 5వ తేదీన తమిళనాడు రాష్ట్రంలోని అలంగుడి అనే కుగ్రామంలో జన్మించాడు. ఇతడు మొదట నాదస్వర విద్వాంసుడు కందస్వామి పిళ్ళై వద్ద గాత్ర సంగీతం అభ్యసించాడు. తరువాత తిరువిసనల్లూర్ "పల్లవి" నారాయణస్వామి అయ్యర్, పందనల్లూర్ చిన్నస్వామి పిళ్ళైల వద్ద సంగీతాన్ని నేర్చుకున్నాడు. తిరుకోడికవల్ రామస్వామి అయ్యర్ వద్ద నాలుగు సంవత్సరాలు వయోలిన్ నేర్చుకున్నాడు.
ఇతడు సోలో ప్రదర్శనలతో పాటు తన సమకాలీన అగ్రశ్రేణి సంగీతవిద్వాంసుల కచేరీలకు వాద్య సహకారం అందించాడు.

బిరుదులు పురస్కారాలు

ఇతడు రామనాథపురం, కొచ్చిన్, ఎట్టాయపురం, తిరువాంకూర్, మైసూర్  రాజాస్థానాలలో కచేరీలు చేసి సన్మానాలను అందుకున్నాడు.
ఇతడు 1940లో తిరువాంకూర్ ఆస్థాన విద్వాంసునిగా, 1942లో ఎట్టాయపురం ఆస్థాన విద్వాంసునిగా నియమితుడైనాడు.
త్రివేండ్రం మహారాజు చిత్రై తిరునాళ్ ఇతడిని సన్మానించి ఒక ఏనుగును బహుమతిగా ఇచ్చాడు.Cinema Express article  (in Tamil)
 1948లో మద్రాసు సంగీత అకాడమీ సంగీత కళానిధి పురస్కారాన్ని అందజేసింది.Recipients of Sangita Kalanidhi 
 1959లో కేంద్ర సంగీత నాటక అకాడమీ ఇతడికి కర్ణాటక సంగీతం వాద్యం (వయోలిన్) విభాగంలో అవార్డును ప్రకటించింది.Sageet Natak Akademi awardees 
 తమిళ్ ఇసై సంఘం వారిచే 1957లో "ఇసై పెరారిజ్ఞర్" బిరుదు.

శిష్యులు
ఇతని శిష్యులలో ఎం.ఎం.దండపాణి దేశికర్, మాయవరం వి.ఆర్.గోవిందరాజ పిళ్ళై మొదలైన వారు పేరు గడించారు. తమిళ సినిమా నటుడు "త్యాగు" ఇతని మనుమడు.News item  (in Tamil)

మూలాలు

వర్గం:వాయులీన విద్వాంసులు
వర్గం:తమిళనాడు సంగీత విద్వాంసులు
వర్గం:1898 జననాలు
వర్గం:1970 మరణాలు
వర్గం:సంగీత కళానిధి పురస్కార గ్రహీతలు
వర్గం:సంగీత నాటక అకాడమీ అవార్డు గ్రహీతలు